Malema se tugverhoor uitgestelANC-jeugligaleier, Julius Malema. Foto: Werner Beukes/SAPA Die voorsitter van die ANC se dissiplinêre komitee, Derek Hanekom, sê Malema se verhoor is uitgestel aangesien hy steeds in die hospitaal is. Hanekom het Malema ŉ spoedige beterskap toegewens. Maroela het vroeër berig dat Malema se regsverteenwoordigers sou versoek dat die verhoor uitgestel word. Malema is Woensdag in die Limpopo Medikliniek opgeneem waar hy glo vir erge griepsimptome behandel word. Daar is vroeër berig dat Malema griepsimptome gehad het toe hy Dinsdag studente by die Universiteit van Limpopo se Turfloop kampus toegespreek het. Malema en vyf van sy kollegas word daarvan aangekla dat hulle die ANC in oneer gebring het en verdeeldheid in die party saai.